
PARLAMENTUL ROMÂNIEI

CAMERA DEPUTAŢILOR
Comisia pentru apărare,ordine publică si siguranţă naţională

Nr.32/137/2002

Bucureşti, 21.03.2002

PL nr. 83/2002





RAPORT

asupra proiectului de Lege pentru aprobarea Ordonanţei de urgenţă a Guvernului nr.167/2001 privind suspendarea aplicării prevederilor art. 35 din Legea cetăţeniei române nr. 21/1991, republicată

În urma examinării în fond, în procedură de urgenţă a proiectului de Lege pentru aprobarea Ordonanţei de urgenţă a Guvernului nr.167/2001 privind suspendarea aplicării prevederilor art.35 din Legea cetăţeniei române nr.21/1991, republicată, în şedinţa din 20 martie 2002, membrii Comisiei pentru apărare, ordine publică şi siguranţă naţională au hotărât, cu 21 voturi pentru, nici un vot împotrivă şi o abţinere, ca proiectul de lege să fie supus Plenului Camerei Deputaţilor spre dezbatere şi adoptare în procedură de urgenţă, cu respectarea prevederilor art.74 alineatul (2) din Constituţia României, în forma prezentată, care a fost adoptată şi de Senat la 21 februarie 2002.

În raport de obiectul şi conţinutul său, proiectul de lege face parte din categoria legilor ordinare.

    PREŞEDINTE,                                               SECRETAR,

Răzvan IONESCU                                           Ristea PRIBOI
Red. Exp. M Ţăranu,

Consult. M. Florescu

Către

BIROUL PERMANENT  AL

CAMEREI DEPUTAŢILOR

Înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.167/2001 privind suspendarea aplicării prevederilor art. 35 din Legea cetăţeniei române nr. 21/1991, republicată, trimis Comisiei pentru apărare, ordine publică şi siguranţă naţională în vederea examinării în fond, în procedură de urgenţă, cu adresa SG nr.83 din 4 martie 2002.

În raport de obiectul şi conţinutul său, proiectul de lege face parte din categoria legilor ordinare.

La întocmirea raportului, comisia a avut în vedere şi avizele:

1. Consiliului Legislativ, nr. 1340/14.12.2001 şi

2. Comisiei juridice, de disciplină şi imunităţi, nr.31/193 din 5 martie 2002.

    PREŞEDINTE,                                               SECRETAR,

Răzvan IONESCU                                           Ristea PRIBOI

